Diari Oficial de la Generalitat Valenciana


Sumari del DOGV 4760, del 25-05-2004 (2004/5329)

ACORD de 21 de maig de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Càlig.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/5329


Data del document
:   21-05-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Càlig
    * expropiació
    * administració local

ACORD de 21 de maig de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Càlig. [2004/5329]
  
El Consell de la Generalitat, en la reunió del dia 21 de maig de 2004, va adoptar l'acord següent:
  
L'Ajuntament de Càlig, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de millores en l'Estació Depuradora d'Aigües Residuals de Càlig.
  
Esta declaració d'urgent ocupació es justifica per les raons següents: les actuals instal·lacions de depuració són insuficients per a tractar adequadament el servici de depuració de les aigües residuals del municipi, amb els riscs no sols sanitaris sinó també mediambientals que això comporta, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i les al·legacions presentades van ser resoltes per la corporació.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Càlig per a l'execució del projecte de millores en l'Estació Depuradora d'Aigües Residuals de Càlig.
  
Relació de béns afectats
  
1r. Propietari: Sr. José María Benedito Omedes, amb domicili al carrer Santa Bàrbara, núm. 13, de Càlig; una ocupació temporal de 109,04 m2., una ocupació definitiva de 18,48 m2., i una servitud de pas sobre 48,30 m2. de part de la finca rústica ubicada al polígon 4, parcel·la 146, d'una extensió de 485 m2., els límits de la qual són: nord, riu Sec; sud, parcel·la 145 (del Sr. Juan Antonio Conesa Querol); est, parcel·la 147 (del Sr. José Francisco Anglés Bel), i oest, carretera Vinaròs.
  
2n. Propietari: Sr. José Francisco Anglés Bel, amb domicili a la plaça Vella, núm. 15, de Càlig; una ocupació temporal de 175,35 m2., i una servitud de pas sobre 102,28 m2. de part de la finca rústica ubicada al polígon 4, parcel·la 147, d'una extensió de 2593 m2., els límits de la qual són: nord, riu Sec; sud, camí; est, parcel·la 148 (de la Sra. Socorro Anglés Monroig); i oest, parcel·la 146 (del Sr. José María Benedito Omedes) i parcel·la 145 (del Sr. Juan Antonio Conesa Querol).
  
3r. Propietària: Sra. Socorro Anglés Monroig, amb domicili al carrer la Raval, núm. 16, de Càlig, una ocupació temporal de 170,61 m2., i una servitud de pas sobre 102,49 m2. de part de la finca rústica ubicada al polígon 4, parcel·la 148, d'una extensió de 2661 m2 els límits de la qual són: nord, riu Sec; sud, camí; est, parcel·la 150 (de la Sra. Patrocinio Salom Pallarés); i oest, parcel·la 147 (del Sr. José Francisco Anglés Bel).
  
4t. Propietària: Sra. Patrocinio Salom Pallarés, amb domicili al carrer Mare de Déu del Socors, núm. 29, de Càlig; una ocupació temporal de 692,73 m2., i una servitud de pas sobre 413.97 m2. de part de la finca rústica ubicada al polígon 4, parcel·la 150, d'una extensió de 7.352 m2., els límits de la qual són: nord, riu Sec; sud, camí, parcel·la 151 (del Sr. Vicente Sogues Anglés) i parcel·la 152 (del Sr. Juan Bautista Forner Marza); est, parcel·la 153 (de la Sra. Ángeles Vidal Morera); i oest, parcel·la 148 (de la Sra. Socorro Anglés Monroig).
  
5é. Propietària: Sra. Ángeles Vidal Morera, amb domicili a la partida Pla d'En Julià s/n, de Càlig; una ocupació temporal de 283,24 m2., i una servitud de pas sobre 171,96 m2. de part de la finca rústica ubicada al polígon 4, parcel·la 153, d'una extensió de 4.433 m2., els límits de la qual són: nord, riu Sec; sud, carretera de Benicarló; est, parcel·la 154 (del Sr. Miguel Vidal Ferrer); i oest, parcel·la 150 (de la Sra. Patrocinio Salom Pallarés) i parcel·la 152 (del Sr. Juan Bautista Forner Marza).
  
6é. Propietari: Sr. Miguel Vidal Ferrer, amb domicili al carrer Sant Pere, núm. 2, de Vinaròs; una ocupació temporal de 321,35 m2., una ocupació definitiva de 595,21 m2., i una servitud de pas sobre 193,29 m2. de part de la finca rústica ubicada al polígon 4, parcel·la 154, d'una extensió de 8.823 m2., els límits de la qual són: nord, riu Sec; sud, carretera de Benicarló; est, camí i parcel·la 310 (de l'Ajuntament de Càlig); i oest, parcel·la 153 (de la Sra. Ángeles Vidal Morera).
  
7é. Propietari: Sr. Miguel Vidal Ferrer, amb domicili al carrer Sant Pere, núm. 2, de Vinaròs; una ocupació definitiva de 507,94 m2., la totalitat de la finca rústica ubicada al polígon 4, parcel·la 155, els límits de la qual són: nord, parcel·la 156 (de Forés Diseño, SL); sud, camí; est, parcel·la 157 (Industrias Metalúrgica Canera, SA); i oest, camí.
  
8é. Propietari: Forés Diseño, SL, amb domicili a la carretera Benicarló a Sant Mateu s/n, de Càlig; una ocupació definitiva de 1.960,27 m2., la totalitat de la finca rústica ubicada al polígon 4, parcel·la 156, els límits de la qual són: nord, riu Sec; sud, parcel·la 155 (del Sr. Miguel Vidal Ferrer); est, parcel·la 157 (Industrias Metalúrgica Canera, SA); i oest, camí i parcel·la 310 (de l'Ajuntament de Càlig).
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot i això, les persones interessades podran interposar en contra els recursos següents:
  
a) Recurs potestatiu de reposició davant del Consell de la Generalitat, en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, segons els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
València, 21 de maig de 2004
  
El conseller secretari del Consell de la Generalitat,